Pályázati felhívás

A Magyar Agrár-, Élelmiszergazdasági és Vidékfejlesztési Kamara

pályázatot hirdet a

**MESTERVIZSGA ELNÖKI NÉVJEGYZÉKBE**

történő felvételre

Mestervizsgák megszervezésére a szakképzésről szóló 2019. évi LXXX. törvény 100. § (1) bekezdés f) pontja, a gazdasági kamarákról szóló 1999. évi CXXI. törvény 9. § e) pontja, valamint a Magyar Agrár-, és Élelmiszergazdasági és Vidékfejlesztési Kamaráról szóló 2012. évi CXXVI. törvény 16. § (1) bekezdés c) pontja alapján a hatáskörébe utalt ágazatokhoz és alágazatokhoz tartozó szakmák esetében a Nemzeti Agrárgazdasági Kamra (továbbiakban: NAK) jogosult.

A hatáskörébe tartozó ágazatok alapján a NAK a következő mesterszakmák szervezését végzi:

*1. számú táblázat*

|  |  |
| --- | --- |
| Ssz. | Mesterszakma megnevezése |
| 1 | Dísznövénytermesztő mester |
| 2 | Zöldségtermesztő mester |
| 3 | Gyümölcstermesztő mester |
| 4 | Kertépítő mester |
| 5 | Virágkötő mester |
| 6 | Méhész mester |
| 7 | Lovász mester |
| 8 | Patkolókovács mester |
| 9 | Mezőgazdasági gépész mester |
| 10 | Pékmester |
| 11 | Pálinkagyártó mester |
| 12 | Hentesmester |
| 13 | Sajtmester |
| 14 | Szőlész-borász mester |
| 15 | Sörmester |

**Mestervizsga elnökének főbb feladatai:**

1. ellenőrzi a vizsgafeltételeket, a munkavédelmi, egészségvédelmi, biztonsági előírások betartását,
2. jóváhagyja a lebonyolító intézmény által készített vizsgafeladatokat, vizsgarendet,
3. a vizsgabizottság tagjaival együtt gondoskodik a mestervizsga szükséges dokumentumainak kitöltéséről, hitelesítéséről,
4. irányítja a mestervizsga vizsgarészeit,
5. ellenőrzi, értékeli a gyakorlati vizsgamunkákat és az interaktív feladatokat,
6. a vizsgatevékenységek előtt tájékoztatja a jelölteket az őket érintő döntésekről, valamint a vizsgatevékenységekkel kapcsolatos tudnivalókról,
7. a mestervizsga során történő balesetről és károkozásról jegyzőkönyvet vesz fel,
8. megismeri és ellenőrzi a hatályos Mestervizsga eljárásrend előírásainak betartását,
9. a mestervizsga befejezése után eredményt hirdet,

Pályázathatnak, aki

1. az érintett szakmában elismert szakember,
2. szakmájához kapcsolódó szakirányú felsőfokú végzettséggel rendelkezik,
3. szakmájukat legalább 10 éve magas szinten gyakorolja,
4. rendelkezik oktatási és vizsgáztatási gyakorlattal,
5. büntetlen előéletű.

A pályázatot a NAK honlapjáról letölthető NAK-NY- 410Adatlap mestervizsga elnöki pályázathoz nyomtatvány kitöltésével lehet benyújtani, a következő dokumentumok egyidejű csatolásával:

1. szakirányú felsőfokú végzettséget igazoló okiratok másolata,
2. részletes szakmai önéletrajz, az oktatási, vizsgáztatási tevékenység leírásával,   
   *(NAK által közzétett Europass szakmai önéletrajz sablon)*
3. egy gazdasági kamarai, vagy gazdasági érdek-képviseleti, vagy szakmai kamarai tagtól származó szakmai ajánlás,
4. gyakorlati időről igazolás munkaadótól *(NAK-NY- 411 Gyakorlati idő igazolása – mestervizsga-bizottság elnöki névjegyzékbe történő felvételre formanyomtatvány)*,
5. vállalkozás esetén vállalkozói igazolvány másolatát,
6. erkölcsi bizonyítvány, amennyiben az alkalmazás és a foglalkoztatás előfeltételeként a munkáltató a NAK-NY-411 formanyomtatványon nem igazolja.

A pályázatok beadása folyamatos. A beérkezett pályázatok értékelésére évente két alkalommal kerül sor. A NAK a döntésről elektronikus úton tájékoztatja a pályázót.

**A pályázatokat az alábbi címre kell benyújtani:**

**Magyar Agrár-, Élelmiszergazdasági és Vidékfejlesztési Agrárkamara (NAK)**

1115 Budapest, Bartók Béla út 105-113.

A borítékon kérjük feltüntetni: *„NAK mestervizsga elnöki pályázat”*

*Pályázattal kapcsolatos további információt ad:*

Kovács András

szakképzési szakértő

Elérhetőség: 30/959-76-02; kovacs.andras@nak.hu